Komission asetus (EY) N:o 452/2002, annettu 13 päivänä maaliskuuta 2002, Norjasta peräisin olevan viljellyn merilohen tuonnin kirjaamisvelvollisuudesta



Virallinen lehti nro L 072 , 14/03/2002 s. 0007 - 0008



Komission asetus (EY) N:o 452/2002, annettu 13 päivänä maaliskuuta 2002, Norjasta peräisin olevan viljellyn merilohen tuonnin kirjaamisvelvollisuudesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), ja erityisesti sen 10 artiklan 5 kohdan ja 14 artiklan 5 kohdan, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(3) ja erityisesti sen 16 artiklan 4 kohdan ja 24 artiklan 5 kohdan, on kuullut neuvoa-antavaa komiteaa asiasta, sekä katsoo seuraavaa: A. TUOTE (1) Kirjaamisvelvollisuuden alainen tuote on Norjasta peräisin oleva viljelty merilohi, jota myyvät yhteisöön neuvoston asetuksen (EY) N:o 772/1999(4) liitteessä mainitut yritykset, jäljempänä "tarkasteltavana oleva tuote", ja joka luokitellaan tällä hetkellä CN-koodeihin ex 0302 12 00 , ex 0303 22 00 , ex 0304 10 13 ja ex 0304 20 13. Kirjaamisvelvollisuutta ei sovelleta mainitun asetuksen 1 artiklan b alakohdassa tarkoitettuun luonnonvaraiseen meriloheen. B. VOIMASSA OLEVAT TOIMENPITEET (2) Tarkasteltavana olevaan tuotteeseen sovelletaan tällä hetkellä seuraavia toimenpiteitä: - asetuksella (EY) N:o 772/1999, sellaisena kuin se on viimeksi muutettuna asetuksella (EY) N:o 322/2002(5), käyttöön otetut lopulliset polkumyynti- ja tasoitustullit; kyseisellä asetuksella kumottiin ja korvattiin tarkastelun jälkeen neuvoston asetuksella (EY) N:o 1890/97(6) ja (EY) N:o 1891/97(7) aikaisemmin käyttöön otetut polkumyynti- ja tasoitustullit, - komission päätöksellä 97/634/EY(8), sellaisena kuin se on viimeksi muutettuna päätöksellä 2002/157/EY(9), hyväksytyt useiden norjalaisten viejien/tuottajien muun muassa tiettyjen vähimmäistuontihintojen noudattamisesta antamat sitoumukset. C. KIRJAAMISEN PERUSTEET (3) Komission saamien tietojen mukaan eräiden suurten tukkumarkkinoiden tarkasteltavana olevasta tuotteesta viime aikoina yhteisön markkinoilla veloittamat jälleenmyyntihinnat eivät ole norjalaisten viejien tarjoamien hintasitoumusten tason mukaisia, vaan ne ovat huomattavasti alhaisemmat kuin vähimmäistuontihinnat samalle kaupan portaalle oikaistuina. (4) Lisäksi Tanskan viranomaisten meneillään olevan tarkasteltavana olevan tuotteen Tanskaan suuntautuvaa tuontia koskevan tutkimuksen perusteella vaikuttaa siltä, että hintasitoumuksia on rikottu vakavasti. Myös komission omista alustavista asiaa koskevista tutkimuksista ilmenee, että hintasitoumuksia ei ole täysin noudatettu. Jos yhteisön toimielimet toteavat, että yritys, joka on vapautettu asetuksen (EY) N:o 772/1999 1 artiklan mukaisesti sovellettavista tulleista, on rikkonut sitoumustaan, saattaa olla aiheellista peruuttaa sitoumus ja ottaa käyttöön polkumyynti- ja tasoitustullit taannehtivasti kyseisen rikkomisen alkamispäivästä. (5) Komissio päättelee tämän vuoksi, että tarkasteltavana olevan tuotteen tuonnin kirjaamisvelvollisuudelle asetuksen (EY) N:o 384/96 14 artiklan 5 kohdan ja 10 artiklan 5 kohdan sekä asetuksen (EY) N:o 2026/97 24 artiklan 5 kohdan ja 16 artiklan 4 kohdan mukaisesti on olemassa riittävät perusteet. (6) Jos sitoumusta todetaan rikotun tai sitoumus peruutetaan, rikkomisen tai peruuttamisen alkamispäivän jälkeen yhteisössä vapaaseen liikkeeseen luovutetuista tavaroista voidaan kantaa tullit taannehtivasti. Asetuksen (EY) N:o 384/96 10 artiklan 5 kohdan ja asetuksen (EY) N:o 2026/97 16 artiklan 4 kohdan mukaisesti sekä asian kiireellisyyden ja komission pikaisten toimenpiteiden tarpeen vuoksi tuontiin sovelletaan kirjaamisvelvollisuutta enintään 90 päivän ajan, ON ANTANUT TÄMÄN ASETUKSEN: 1 artikla Tulliviranomaiset velvoitetaan asetuksen (EY) N:o 384/96 14 artiklan 5 kohdan ja asetuksen (EY) N:o 2026/97 24 artiklan 5 kohdan mukaisesti toteuttamaan tarvittavat toimenpiteet Norjasta peräisin olevan, CN-koodeihin ex 0302 12 00 (TARIC-koodit 0302 12 00*21 , 0302 12 00*22 , 0302 12 00*23 ja 0302 12 00*29 ), ex 0303 22 00 (TARIC-koodit 0303 22 00*21 , 0303 22 00*22 , 0303 22 00*23 ja 0303 22 00*29 ), ex 0304 10 13 (TARIC-koodit 0304 10 13*21 ja 0304 10 13*29 ) ja ex 0304 20 13 (TARIC-koodit 0304 20 13*21 ja 0304 20 13*29 ) kuuluvan ja asetuksen (EY) N:o 772/1999 liitteessä lueteltujen yritysten viemän viljellyn merilohen yhteisöön suuntautuvan tuonnin kirjaamiseksi. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Asetuksen 1 artiklaa sovelletaan 90 päivän ajan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä maaliskuuta 2002. Komission puolesta Pascal Lamy Komission jäsen (1) EYVL L 56, 6.3.1996, s. 1. (2) EYVL L 257, 11.10.2000, s. 2. (3) EYVL L 288, 21.10.1997, s. 1. (4) EYVL L 101, 16.4.1999, s. 1. (5) EYVL L 51, 22.2.2002, s. 1. (6) EYVL L 267, 30.9.1997, s. 1. (7) EYVL L 267, 30.9.1997, s. 19. (8) EYVL L 267, 30.9.1997, s. 81. (9) EYVL L 51, 22.2.2002, s. 32.